《落花》
宋代·陈昉

兰麝香消委废宫，纷纷漠漠夕阳中。
长门梦断金闺月，南国歌残玉树风。
流水池塘春色去，绿阴庭院彩云空。
西园半醉休回首，烟草凄凄雨正红。

作者简介：宋温州平阳人，字叔方，号节斋。陈岘子。与刘克庄等号端平八士。累迁权吏部侍郎，知福州。重士爱民，威惠兼至。理宗景定初，知建宁府，除吏部尚书，拜端明殿学士，致仕。卒谥清惠。